<classify> NEW YORK, MAREKANI SIKU moja baada ya rapa Jay Z,kutangazwa kuwa bilionea wa kwanza katika muziki wa hip hop, staa wa muziki wa RnB,Robyn Fenty maarufu kwa jina la Rihanna, ameingiakwenye historia mpya ya kuwa msanii wa kwanza tajiri kwa upande wa wanawake. Wasanii wengi wamekuwawakijikusanyia pato kubwa mara baada ya kuachia albamu au nyimbo ambazozitafanya vizuri kwenye chati mbalimbali za muziki duniani, lakini imekuwatofauti kwa Rihanna. Mara ya mwisho kwa Rihanna kuachia wimbommpya ilikuwa Januari 27, mwaka 2016, ambapo wimbo huo ulijulikana kwa jina la Anti,uliachiwa chini ya uongoz wa Roc Nation ambao unamilikiwa na rapa Jay Z. Mbali na kukaa muda mrefu bila yakuachia wimbo au albamu, Rihanna kwa mujibu wa Jarida la Forbes ameingiza kiasicha dola milioni 600, ambazo ni zaidi ya trilioni moja za Kitanzania. Msanii huyo mwenye umri wa miaka 31,amekuwa akiingiza kiasi hicho cha fedha kutokana na kazi zake za muziki, ikiwapamoja na ziara mbalimbali siku za hivi karibuni na biashara yake ya bidhaa zaurembo. Wasanii ambao Rihanna anashindana naokwa sasa ni pamoja na Madonna ambaye anakadiriwa kuwa na kiasi cha dola milioni570, Celine Dion dola milioni 450 na mke wa Jay Z, Beyonce mwenye utajiri wadola milioni 400. Mwezi mmoja uliopita, Rihanna alifanyamazungumzo na The New York Times, aliweka wazi kuwa, anapambana kwa kufanyakazi zingine ambazo hatamani kuzifanya, lakini ikiwa ni lengo la kuutafutautajiri. Fedha zipo njiani, lakini nimekuwanikifanya kazi mbalimbali ambazo zingine sizipendi kuzifanya lakini kwa ajiliya kuutafuta utajiri, alisema Rihanna. Wimbo wa Anti, unatajwa kuwamiongoni mwa chachu ya ongezeko la kipato chake, inadaiwa kwamba wimbo huounaongeza mauzo ya biadhaa zake za urembo. Alianza kujiingiza moja kwa mojakwenye biashara ya urembo mwaka 2017 na ikaanza kupenda na idadi kubwa yawanawake. Mapema mwaka huu, kampuni ya LVMHMoet Hennessy Louis Vuitton, ambayo inatajwa kuwa moja kati ya kampunizinazotengeneza bidhaa mbalimbali za urembo, iliingia mkataba wa kufanya kazina Rihanna ambapo msanii huyo anachukua kiasi cha dola milioni 10 kupitiakampuni hiyo. Lakini mbali na mafanikio hayo, mashabikiwake wametumia mitandao ya kijamii wakimuomba aachie wimbo mpya au albamu iliwaweze kupata burudani kwa kuwa muda mwingi sasa anautumia kwa ajili yabiashara ya vifaa vyake vya urembo. Mwishoni mwa mwaka jana, msanii huyoaliweka wazi kuwa, yupo kwenye mpango wa kuachia albamu mpya ambayo itakuwaikijulikana kwa jina la R9, lakini hajaweka wazi ataiachia lini.  <topic>: burudani 